cyanic-selkie/wikianc huggingface dataset:
Bo Diddley
Karriere
Etter å ha sett John Lee Hooker vart han vidare inspirert, og medan han jobba som snikkar og mekanikar spelte han på gatehjørner med venene sine som eit band kalla Hipsters. Seinare, sommaren 1943-1944 spelte han i band med Earl Hooker. I 1951 spelte han fast på 708 Club i Chicago med eit repertoar inspirert av Louis Jordan, John Lee Hooker og Muddy Waters.
Fyrstikkarbeidarstreiken
Den 31. oktober 1889 vart det arrangert eit stormøte i Arbeidersamfundet der legen Oscar Nissen skildra tilhøva arbeidarane levde og arbeidde under. Støttespelaren Bjørnstjerne Bjørnson deltok òg på møtet. Mange andre kunstnarar gav inntekter frå sine framføringar til dei streikande, og det vart starta fleire innsamlingar. Til og med ein aksjonær i ein av fabrikkane sende streikebidrag. Den 24. november gjekk over 10 000 menneske i demonstrasjonstog, og endå fleire samla seg på Etterstadsletta same dagen. Der vart det vedteke ein resolusjon til regjeringa om å ta større omsyn til arbeidarane sine krav om vern mot helsetrugande industriell verksemder.
Bo Diddley
Karriere
Seint i 1954 slo han seg saman med munnspelartisten Billy Boy Arnold, trommeslagaren Clifton James og bassisten Roosevelt Jackson, og spelte inn ei demoplate av «I'm A Man» og «Bo Diddley». Desse vart spelte inn på nytt hos Chess Studios med eit band som bestod av Otis Spann (piano), Lester Davenport (munnspel), Frank Kirkland (trommer) og Jerome Green (maracas). Singelen vart gjeven ut i mars 1955 og A-sida «Bo Diddley» gjekk til topps på R&B-lista. McDaniel tok så scenenamnet Bo Diddley. Opphavet til namnet er uklårt.
Fyrstikkarbeidarstreiken
Streiken var forut for si tid. Han tok moderne verkemiddel som fagleg organisering og skikkeleg streikeleiing i bruk. Konflikten resulterte i ein kongeleg resolusjon året etter med forskrifter for fyrstikkfabrikkane som inneheldt forbod mot å eta mat i produksjonslokala, betre hygiene blant dei tilsette, og betre ventilasjon i fabrikklokala.
6. serierunde i Tippeligaen 2006
6. serierunde i Tippeligaen 2006 vart gjennomført søndag og måndag 7. og 8. mai, med fem kampar søndag kl. 18, ein kamp kl. 20 og ein kamp på måndagen. slo på heimebane og tok over tabelltoppen. og tok begge sine første sigrar for sesongen, mot høvesvis  og.
Fyrstikkarbeidarstreiken
Filmregissøren Olav Dalgard, ein føregangsmann innan arbeidarfilmen, laga filmen «Gryr i Norden» i 1939 om fyrstikkarbeidarstreiken.
Bo Diddley
Karriere
20. november 1955 var han på The Ed Sullivan Show, eit populært fjernsynssprogram i USA, der han lurte Ed Sullivan. Dei hadde bede han om å spele songen «Sixteen Tons» av Merle Travis og Tennessee Ernie Ford, men i staden spelte han «Bo Diddley». Dette førte til at han ikkje fekk kome tilbake.
I 1963 reiste Diddley på turnear i Storbritannia med Everly Brothers og Little Richard. The Rolling Stones, som framleis var ukjende på denne tida, var òg eit av dei mange banda som fekk spele eit par songar. Gjennom historia si har han spelt på alt frå sveitte klubbar i Chicago til nostalgiske rock and roll-turnear. I 1979 var han oppvarming for The Clash og gjest i the Rolling Stones. I 1972 spelte han med The Grateful Dead på ein konsert.
I tillegg sine eigne songar skreiv han i 1956 songen «Love is Strange» i lag med Jody Williams, som vart ein hit for Mickey & Sylvia i 1957.
Bo Diddley var ein av dei første mannlege amerikanske musikarane som tok med kvinner i bandet sitt, inkludert Peggy Jones (òg kalla Lady Bo), Norma-Jean Wofford, Cornelia Redmond og Debby Hastings. Han var òg ein av dei første som spelte inn musikken sin i sitt eige heimelaga studio.
I 1988 vart han innlemma i Rock and Roll Hall of Fame. I 2004 plasserte Rolling Stone han på 20. plass på lista deira over dei 100 største artistane gjennom tidene.
Diddley budde mange år i New Mexico der han òg nokre år var deputert sheriff. Dei siste åra av livet budde han i Archer i Florida og heldt fram å turnere verda rundt. Etter ein konsert i 2007 fekk Bo Diddley slag og vart lagt inn på sjukehus. 2. juni 2008 døydde han av hjartesvikt i heimen sin.
Bo Diddley-rytmen og gitaren
Bo Diddley var kjend for Bo Diddley-rytmen, ein rumba-liknande rytme, som gatemusikantar nytta for å slå og klappe rytmen på armar, bein og bryst medan dei song. Diddley kom over rytmen då han prøvde å spele Gene Autry sin «(I've Got Spurs That) Jingle, Jangle, Jingle». Tre år før songen «Bo Diddley» vart ein annan song, «Hambone» spelt inn av Red Saunders Orchestra with The Hambone Kids.
Fleire av dei mest kjende songane hans inneheld berre ein akkord, altså spelar musikarane den same akkorden gjennom heile stykket slik at rytmen, og ikkje harmoniane, dannar spenninga i songen. Bo Diddley har òg spelt mange songar i meir konvensjonelle rytmar.
Bo Diddley var òg kjend for å spele på ein firkanta Gretsch-gitar.
Bo Diddley-rytmen har vorte nytta av mange andre artistar, som Elvis Presley («His Latest Flame»); Bruce Springsteen («She's the One»); U2 («Desire»); The Smiths («How Soon Is Now?»); Roxette («Harleys og Indians (Riders In The Sky)»); Johnny Otis («Willie og the Hand Jive»); George Michael («Faith»); Normaal («Kearl van stoahl»); Elton John («Billy Bones and The White Bird»); The Strangeloves («I Want Candy»); Ace Frehley («New York Groove»); KT Tunstall («Black Horse and the Cherry Tree»); Primal Scream («Movin' on up»); David Bowie («Panic in Detroit»); The Pretenders («Cuban Slide»); The Police («Deathwish»); Wayne Fontana & The Mindbenders («The Game of Love»); The Supremes («When the Lovelight Starts Shining Through His Eyes»); Jefferson Airplane («She Has Funny Cars»); The Beatles («She's a Woman»); The White Stripes («Screwdriver»); The Byrds («Don't Doubt Yourself, Babe»); The Stooges («1969») og Guns N' Roses («Mr Brownstone»). Den tidlege Rolling Stones-stilen var òg påverka av denne rytmen på songar som «Not Fade Away» og «I Need You Baby (Mona)». The Who sin «Magic Bus» er òg basert på Bo Diddley-rytmen.
2004 JG6
2004 JG6 (au skrive 2004 JG6) er ein uvanleg asteroide.
Han er den andre kjente apoheleasteroiden, som tyder at heile banen ligg innanfor den til jorda. Meir spesielt er det at omløpsperioden i banen er mindre enn den til Venus eller nokon annan kjend asteroide, som gjer han til det nest næraste lekamen til sola (berre slått av Merkur). 2004 JG6 har ein eksentrisk bane som både kryssar banen til Merkur og til Venus. Den har au den minste aphelen til nokon kjend asteroide.
Han blei oppdaga av Brian A. Skiff i LONEOS-prosjektet.
Bakgrunnsstoff
Frå www.lowell.edu (engelsk)
Iridium-systemet
Iridium er eit mobilt satellittkommunikasjonssystem kalla opp etter grunnstoffet iridium. Kommunikasjonssystemet skulle opphavleg ha 77 satellittar i polar bane, 77 er atomnummeret til iridium, men berre 66 aktive + reservesatellittar vart sende opp i bane. Systemet gjev global dekning.
Satellittane går i ei høgd på omtrent 780 km over jorda med ei omløpstid på omtrent 100 minutt. For å kunne ringe tvers over jorda har satellittane radiolinkar mellom kvarandre; ein har kontakt med naboen framfor og bak i same rotasjonsplanet, og naboen til kvar side i med-roterane plan. Sidan satellittane går i polar bane vert det dermed best dekning over nord- og sørpolen, dei stadane det er færrast potensielle kundar.
Systemet vart lansert 1. november 1998 og gjekk konkurs 13. august 1999. Sjølv om ideen bak systemet var god, greidde ein ikkje å forutsjå den store internasjonale suksessen til GSM-systemet. Eit anna problem for systemet er at ein ofte får ein låg elevasjonsvinkel til den satellitten som skal dekke området ein står i, utsynet til satellitten er til dømes gøymt bak eit høgt hus i ein by.
I dag er det det amerikanske forsvaret som eig og driv systemet.
Tsuyoshi Kaneko
Tsuyoshi Kaneko er ein tidlegare japansk fotballspelar.
Han spela for klubbane Mito HollyHock, Grulla Morioka, Tochigi SC og Yokogawa Musashino.
Øgderen
Øgderen (Hemnessjøen) er ein innsjø som ligg i Indre Østfold kommune og Aurskog-Høland kommune i Viken. Øgderen skal vere den innsjøen i Noreg med flest toppdykkarar. Naturreservata Kragtorpvika og Kollerudvika ligg i Øgderen.
Nedre Nøttveit
Nedre Nøttveit er ein blindveg ved Apeltun i Fana i Bergen kommune. Han går sørover og så austover frå Apeltunvegen. Vegen er om lag 500 meter lang med bustadområde på sørsida og næringsområde på nordsida.
Surgut
Namnet på byen kjem i følgje ei segn av dei khantiske orda «sur» (fisk) og «gut» (hol, grop).
Historie
Surgut er ein av dei eldste byane i Sibir. Han vart grunnlagt i 1594 etter ordre frå tsar Fjodor I.
Urbaniseringa av Surgut fann stad på 1960-talet, då han vart eit senter for olje- og gassproduksjon. 25. juni 1965 fekk arbeidsbusetnaden Surgut bystatus.
Økonomi og næringsliv
Økonomien i Surgut er knytt til oljeproduksjon og handsaming av naturgass. Dei største verksemdene er oljeselskapet Surgutneftegaz (ofte berre kalla Surgut) og Surgutgazprom (ei avdeling av Gazprom). Kraftverka GRES-1 og GRES-2 produserer over 7200 megawatt og forsyner mesteparten av regionen med relativt billig elektrisitet.
Transport
Surgut lufthamn ligg 10 km nord for byen og har ruter til Moskva, Dubai, Sankt Petersburg, Irkutsk og fleire andre byar. Jernbanen Tjumen–Novyj Urengoj går gjennom byen. Surgutbrua over Ob er den lengste eittårns skråkabelbrua i verda.
1025 Riema
1025 Riema er ein asteroide i det indre av hovudbeltet. Han blei oppdaga den 12. august 1923 av Karl Wilhelm Reinmuth ifrå Landessternwarte Heidelberg-Königstuhl i Heidelberg.
Kjelder
(1024) Hale
Bømlo i Tekst og Bilde
BTB var ei lokalavis på Bømlo ein periode på 1990-talet, fram til dei vart kjøpte opp av Bømlo-nytt og lagde ned.
Froideville i Sveits
Froideville er ein kommune i distriktet Gros-de-Vaud i kantonen Vaud i Sveits. Kommunen har innbyggjarar  og eit areal på. Kommunesenteret ligg 819 meter over havet.
Kommunen ligg i Joratfjella.
Henrik Straumsheim
Henrik Straumsheim var ein norsk diktar. Han vart fødd i Sykkylven, og budde seinare i Ørsta, der han var lærar og styrar ved Møre Folkehøgskule. I Sykkylven har diktet «Heimbygda» («Eg veit ei bygd») med melodi av Bjarne Eidsvig status som «sykkylvssongen». Diktet «Ut mot havet» er tonesett av Edvard Fliflet Bræin.
Straumsheim var aktiv i Noregs Ungdomslag, og arbeidde også for målsaka. I 1970 vart han heidersmedlem i Noregs Mållag.
Han fekk Kongens fortenestmedalje i gull i 1960.
Eggedosis
Eggedosis er ein matrett eller ingrediens laga av stivpiska rå egg eller eggeplommer og sukker.
Eggedosis som rett er ein luftig krem som kan smakast til med til dømes vaniljesukker eller kakaopulver eller etast med bær. Det er særleg vanleg å servera eggedosis på den norske nasjonaldagen, 17. mai.
I fromasj, isparfait og kaker som sukkerbrød og liknande er eggedosis ein av dei viktigaste ingrediensane.
Eggedosis er ulovleg å selja i mange land, på grunn av fare for salmonella og andre smittefarer i rå egg.
Trønderar
Trønderar (norrønt fleirtal þrǿndir eller þrǿndr) er nemninga på folk som kjem frå landsdelen Trøndelag. Talemålet deira er trøndsk.
Ixil
Ixil er eit mayaspråk. Det vert tala av rundt 70 000 menneske og er hovudspråket i Ixiltriangelet – dei tre landsbyane San Juan Cotzal, Santa María Nebaj og San Gaspar Chajul – i El Quiché i Guatemala. Ixil består av tre dialektar som er såpass ulike at nokon meiner at det dreier seg om tre ulike språk.
Itza
Itza (itza ' ) var eit mayaspråk i den yucatekanske greina som vart snakka ved Petén Itzá-sjøen i det nordlege Guatemala. Det var berre 12 talarar att av språket i 1986, og det vert no rekna som utdøydd. Dei attverande medlemmane av folkegruppa itza snakkar no spansk. Dei næraste slektningane til språket er yukatansk, lakandonsk og mopan.
Myrsnipe
Myrsnipe (Calidris alpina) er ein vadar og ein liten representant frå snipefamilien av ordenen vade-, måke- og alkefuglar. Ho er stor som ein stare, ca 16–22 cm lang, og har eit nebb på 3–4 cm. Myrsniper er sterke trekkfuglar.
Skildring
Myrsnipa si utsjånad varierer med underart, alder og årstid. Ei vaksen myrsnipe i hekkefjørdrakt viser raudbrun overside, stripete bryst og den karakteristiske svarte buken som ingen andre vadere i tilsvarande storleik har. Vinterdrakta har i utgangspunktet gråleg overside og kvit underside. Juvenile er brune på oversida med to kvite V-forma strek på ryggen. Dei har vanlegvis svarte flekker på flankane eller buken. Nebbet lett bua og er svart, beina er òg svarte. Det er ei rekke underarter som hovudsakleg skil seg ut i omfanget av raudbrun farge i hekkefjørdrakta og på nebblengda. Nebblengda varierer mellom kjønna, hoene har lengre nebb enn hannane. På tuppen av myrsnipenebbet finst eit mjukt dekke som blir fylt med blod og med mange nerveender, og dannar ein kjenslevar sonde som blir brukt til å lokalisere virvellause byttedyr i gjørme og sand.
Varsellætet er eit typisk snipe-pip, og visingssongen ei hard trille.
Utbreiing og habitat
Biotopen åt fuglen er våtområde, fjærstrender med tangbankar og mudder, han hekkar også i stor høgd eller på skrinn tundra. Fuglearten er utbreidd og hekkar over store delar av nordkalotten, medrekna Sibir, Alaska, Hudson Bay, Grønland, Island, Dei britiske øyane, Svalbard, fastlands-Noreg og kystnære område i Sverige, Finland, Danmark og Baltikum. Myrsnipa må overvintre i tempererte strøk, i Europa skjer overvintring i kystområda frå nordvestlege Afrika og Middelhavet og nord til Dei britiske øyane, Nederland.
Status og vern
Den globale populasjonen var estimert til 4,3 til 6,8 millionar individ med minkande trend per 2015. Trugsmåla mot arten inkluderer øydelegging av habitat, både hekkehabitat og for vinteropphaldet: uro på tidevassflater der dei beitar, drenering av våtmarker, gjengroing og anna. I ei undersøking av hekkeplassar i Sverige og Finland synte det seg at myrsnipene viste sterk filopati, tendens til at individa vender tilbake til staden der dei er klekte. Habitatfragmentering aukar isolasjonen innanfor små hekkeplassar og gjer dei meir utsette for innavl på desse stadene. Framtidig forvaltning for bevaring av arten i dei to landa bør inkludere å auke sambandet mellom habitatflekker.
På Svalbard er det ein hekkebestand på 300-600 individ (2015). Denne er bestanden er ført opp på den norske raudlista for artar i kategorien nær truga, NT.
Senterungdommen
Senterungdommen, som han heiter i dag, har sekretariat i Oslo og har fylkeslag i alle fylka, i tillegg til ei rekkje lokallag. Ada Arnstad frå Skatval i Nord-Trøndelag vart vald til leiar i Senterungdommen i 2016, og tok da over etter Erling Laugsand frå Averøy. Politisk nestleiar er Magnus Weggesrud frå Buskerud, medan Ingrid Nerås Krogsæter frå Møre og Romsdal er organisatorisk nestleiar.
Organisasjon
Sentralstyret i Senterungdommen har ansvaret for den daglege drifta av organisasjonen. Landsstyret er det høgaste organet mellom landsmøta. Landsmøtet er det høgaste organet i organisasjonen, og samlar ungdommar frå heile Noreg. Landsmøta blir arrangert i november kvart år. Senterungdommen har i tillegg mange forskjellige arbeidsgrupper. Politisk utval, organisatorisk utval og internasjonalt utval er dei tre faste utvala.
Senterungdommen er ein ikkje-sosialistisk organisasjon som plasserer seg sjølv i sentrum i det politiske landskapet. Gjennom alle åra har kampen mot sentralisering og vernet om tradisjonelle bygdeverdiar vore berebjelkar i virket til Senterungdommen, som i praksis har tydd ein aktiv distriktspolitikk. Eit anna hovudmål er like høve til utdanning, arbeid og tilgang på velferdsgodar same kvar ein bur i Noreg.
I mange saker står Senterungdommen nær KrFU – og tilsvarande langt frå til dømes Unge Venstre. Senterungdommen er bestemt imot å liberalisere regelverket som gjeld bruk av narkotiske stoff, ein ønskjer å seie opp EØS-avtalen og erstatte han med ein handelsavtale, ein slår ring om statskyrkja og om monarkiet, og vil dessutan halde verneplikta ved lag og handheve ein streng innvandringspolitikk.
Senterungdommen skriv sjølv i programmet sitt at «Norge skal bygge framtida si på de kristne grunnverdiene, humanistiske verdier i pakt med disse, og et levende folkestyre». I alle hovudsaker på den politiske dagsorden er Senterungdommen på linje med hovudpartiet.
Historie
Bondepartiet, som var det tidlegare namnet på Senterpartiet, var det siste av dei landsomfattande partia som fekk eigen ungdomsorganisasjon. Det var partileiinga som i 1947 gjekk i bresjen for å organisere ungdommen i partiet. Men først våren 1949 vart det første ordinære landsmøtet halde, der Sverre Vaule frå Oppland vart vald som formann. Organisasjonen tok namnet Bygdefolkets Ungdomsfylking. Da partinamnet vart eit sentralt diskusjonsemne, heldt ungdomsorganisasjonen lenge på at Bondepartiet burde bli døypt om til Bygdepartiet. Men namnet Senterpartiet vart etter mykje om og men føretrekt i 1959. Tre år seinare vedtok partiungdommen å ta namnet Senterungdommens Landsforbund.
Senterungdommen har i alle desse åra hatt som strategi å arbeide innanfor partiet for å påverke og oppnå innverknad. Studentlaget i Oslo fekk tidleg ein sterk posisjon i Senterungdommen og vart ein viktig leverandør av politiske talent og nytenkjarar. Desse kom i mange år til å prege Bondepartiet og seinare Senterpartiet. Brørne Martin og Dagfinn Vårvik var mellom dei første, seinare kom mellom andre John Dale, Per Magnar Arnstad, Svein Sundsbø, Johan J. Jakobsen, Eivind Reiten, Steinar Ness, Marit Arnstad, Erlend Grimstad og Trygve Slagsvold Vedum og vart sentrale aktørar. Alle desse har med åra fått framståande posisjonar i partiet, på Stortinget og innan ulike regjeringar. Fellesnemnaren er bakgrunn og skolering anten i studentorganisasjonen eller i rekkene til Senterungdommen elles. Av dei fire statsrådane frå Senterpartiet som var med i siste fase av den raudgrøne regjeringa til Jens Stoltenberg var det berre daverande partileiar Liv Signe Navarsete som ikkje hadde ei fortid som tillitsvalt i Senterungdommen.
Første gongen ungdomsorganisasjonen markerte seg sterkt for å vinne fram i ein personstrid i partiet var i 1955, da valet stod mellom Jon Leirfall og Per Borten som ny partileiar. Senterungdommen arbeidde målmedveten for at Borten skulle vinne, noko han til slutt gjorde. Borten mangla elles berre ei røyst på å bli vald som første leiar i ungdomsorganisasjonen i 1949. Som medlemsorganisasjon nådde Senterungdommen eit høgdepunkt i 1972–1973 da han hadde kring 6000 registrerte medlemmar. Korkje før eller seinare har talet vore like høgt. Årsaka var EF-striden, som også gjorde at Senterpartiet fekk ei sterk veljaroppslutning.
Nordens appelsin
Nordens appelsin er eit kallenamn på ulike plantedelar som veks i Norden og kan etast.
I Noreg viser omgrepet helst til kålrot. Denne rotfrukta inneheld mykje C-vitamin, nett som appelsin. Kokt kålrot kan også ha same oransje farge som appelsin. Kålrot kan dyrkast over størsteparten av Noreg, og oppbevarast slik at ho er tilgjengeleg heile året. I Sør-Europa, der det veks appelsinar, er frukta derimot ganske ukjent. Kålrot var viktig som «Nordens appelsin» under 2. verdskrigen, då det ikkje var råd å få tak i appelsinar i Noreg, og folk i staden måtte ty til kålrot for å dekkja trongen for C-vitamin.
På dansk blir også tindved omtalt som Nordens appelsin. Tindved har små, oransje bær som kan etast og også er rike på C-vitamin.
Chris Killen
Christopher John Killen er ein newzealandsk fotballspelar som har spela som spiss for Middlesbrough i den engelske nest høgste divisjonen, Football League Championship, og for New Zealand sitt landslag. Han har vunne eitt skotsk seriemeisterskap, med Celtic i 2008. I 2006/07-sesongen var han Hibernian sin toppskårar i den skotske eliteserien, med 13 seriemål. Han debuterte for New Zealand sitt A-landslag i ein kamp mot Tahiti i 2000.
Shin Kanazawa
Shin Kanazawa er ein japansk fotballspelar.
Han har spela for klubbane Omiya Ardija og Tokyo Verdy (2019).
Toto
Toto er ei amerikansk  rocke-,  pop- og  proggruppe som hadde størst kommersiell suksess på 1980-talet. Gruppa blei forma av nokre av dei mest vidgjetne og erfarne studiomusikarane på det seinare 70-tal. Debuten med det sjølvtitulerte albumet Toto i 1978 førte dei rett inn spekteret av populær rock på den tida. Med utgjevinga Toto IV oppnådde dei i endå større grad både journalistisk og kommersiell suksess, og blei eit av dei mestseljande banda på den tida. Sjølv om populariteten i USA har minska dei siste tiåra, har den heldt stand i Europa og andre delar av verda. Bandet har i alt gitt ut 17 album og seld over 30 millionar album. Dei er kjende for slagerar som «Hold the line», «Rosanna» og «Africa», og dekkjer elles fleire ulike musikksjangrar; mellom anna pop, rock, funk, prog og jazz.
Den første perioden
Seks studiomusikarar starta i 1976 bandet Toto. Keyboardist David Paich kjende trommeslagaren Jeff Porcaro og dei starta å vurdere om dei skulle starte eit band saman, i staden for å spele som sessionmusikar. Med seg på laget fekk dei gitarist Steve Lukather, bassist David Hungate, keyboardist Steve Porcaro og vokalist Bobby Kimball. I 1977 starta dei produksjonen av sitt første album. Namnet kom frå det latinske ordet Toto, som tyder altfemnande. Dette passa godt då dei alle hadde brei erfaring med mange musikksjangrar og hadde planar om å blande mange sjangrar inn i musikken. Det sjølvtitla debutalbumet (1978) kom raskt inn på hitlistene, med god hjelp frå singelen «Hold The Line», som den dag i dag er ein av dei mest kjende låtane til bandet. For dette albumet blei dei nominert til Grammy for beste nye band. Allereie året etter gav dei ut albumet Hydra, som inneheldt hiten «99». Det neste albumet Turn Back (1981) var eit eksperimentelt album, og oppnådde i motsetnad til dei to første albuma, ingen kommersiell suksess. Toto IV derimot, var bandet sin største kommersielle suksess. Bandet var under stort press frå plateselskapet etter det låge salet av det førre albumet, men innfridde forventingane, og meir enn det. Albumet vann heile seks Grammy-prisar, inkludert prisen for beste song for «Rosanna». Den andre hitsingelen frå albumet var «Africa».
Nye vokalistar
Før Toto IV blei utgjeven slutta bassist David Hungate i bandet for å bruke meir tid med familien, og under prosessen med det nye albumet Isolation blei Bobby Kimball sparka som vokalist. I staden kom Mike Porcaro og Fergy Frederiksen inn som bassist og vokalist. Sjølv om Isolation var ein kommersiell suksess, kunne ikkje albumet måle seg med sin forgjengar. Fergie Frederiksen kom ikkje godt overeins med resten av bandet og før neste album skifta bandet vokalist. Den nye vokalisten Joseph Williams, son av filmmusikkomponisten John Williams, blei vald ut av dei som kom på audition. Med han som vokalist gav dei ut Fahrenheit i 1986. Albumet var noko rolegare enn tidlegare utgjevingar, men inneheldt hiten "I'll be over you".
Etter den påfølgjande turneen valde keyboardist Steve Porcaro å slutte, og bandet fortsette med ein keyboardist, David Paich. Den nye plata, The Seventh One, var meint å vere albumet der bandet skulle tilbake til dei same høgdane som på Toto IV. Sjølv om dei to singlane «Stop loving you» og «Pamela» blei kommersielle suksessar, oppnådde aldri albumet same status som Toto IV, mykje fordi promoteringspengar blei trekt tilbake då plateselskapet skifta leiing. Grunna narkotikamisbruk blei Joseph Williams sparka etter den følgjande turneen, då det blei eit problem at han ofte mista stemmen. Bandet ønska eigentleg å få tilbake Bobby Kimball som vokalist, men plateselskapet henta i staden Jean-Michel Byron til å synge på fire nye songar, som hadde blitt laga til samleplata deira Past to Present 1977-1990. Byron følgde bandet på ny turne, men bandet var ikkje nøgd med måten han opptredde på, og han blei også sparka frå bandet.
Ny trommeslagar
I mangelen på ny vokalist overtok gitarist Steve Lukather som hovudvokalist på det nye albumet Kingdom of Desire. Rett før dette albumet blei utgitt i 1992 skjedde det ei tragisk ulukke, der trommeslagar Jeff Porcaro døydde. Bandet brøyt saman av tanken på ein turne utan Jeff Porcaro, men familien hans kom med eit ønske om at bandet skulle fortsette med ny trommeslagar. Dei spurte Simon Phillips, ein trommeslagar dei visste Jeff Porcaro likte, og han takka ja til tilbodet. Det blei lagt ut på ein turne til minne om Jeff Porcaro, og eit konsertalbum blei gitt ut frå denne turneen. Nye koristar song dei songane og delane som Steve Lukather ikkje kunne synge. Dette blei fortsett då bandet gav ut Tambu i 1995.
Bobby Kimball kjem tilbake
Den 9. juni 2008 blei det annonsert at bandet ikkje ville halde fram. Sommaren 2010 gjorde bandet likevel comeback med ein turne i Europa til ære for den tidlegare bassisten Mike Porcaro som er sjuk (ALS). På turneen spela dei ein konsert i Noreg, på Biri Travbane. Dei som var med på denne turnèen var mellom anna Steve Lukather, David Paich, Simon Phillips, Steve Porcaro, Joseph Williams og Nathan East. Oppvarmingsbandet på turnèen var Manfred Mann’s Earth Band.
Industriland
industriland eller I-land viser til land som har sterkt utvikla og mangfaldig industri, og med dette gjerne også rikdom og høg levestandard.
Dei blir kalla industrilanda fordi industrien har vore og er ei viktig næring i desse landa. det er industrialiseringa som i stor grad har lagt grunnlaget for rikdommen og velstanden i dei rike landa. U-land står for utviklingsland, det er dei fattige landa. Her er det ofte lite industri, og desse landa har ikkje hatt den same økonomiske utviklinga som i-landa.
Hiroyuki Takeda
Hiroyuki Takeda er ein tidlegare japansk fotballspelar.
Han spela for klubbane Mito HollyHock, Tochigi SC, Giravanz Kitakyushu, Cerezo Osaka og Tokyo Verdy.
Mohoua
Mohoua er ei lita slekt av tre fugleartar, alle er endemiske for New Zealand. Det latinske slektsnamnet er henta frå anten 'mohuahua' eller 'momohua', begge er maori-namn for arten gulhovudmohua. Alle tre artane viser ei viss grad av kjønnsdimorfisme i høve til storleik, med hannar som dei største. Mohoua-artane er sosiale fuglar, og mest utanfor hekkesesongen, og beitar vanlegvis i grupper. Somme tider kan dei delta i fleirartsflokkar, og dannar då ofte kjernen i slike flokkar. I motsetnad til dei fleste artane innan plystrarfamilien, er sosial organisering og åtferd godt dokumentert for alle tre Mohoua-artane. Samarbeidande hekking har vorte observert blant alle tre artar og er vanleg hos kvithovudmohua og gulhovudmohua. Dei tre artane i denne slekta er dei einaste vertane for gaukearten langhalekoel. Han fungerer som ein reirparasitt på dei, legg eit eiget gaukeegg i reiret. Etter klekking presser gaukeungen ut andre egg eller ungar, gauken lèt soleis arbeid med ruging av egga sine og omsut for ungane sine over til vertsparet av mohuaer.
Mohoua har uklåre taksonomiske relasjonar, etter Clementslista fram til versjon 6.8 medlem av plystrarfamilien, Pachycephalidae, men etter september 2014 i versjon 6.9 er slekta monotypisk i ein ny familie Mohouidae.
Artslista
Mohuaer i rekkjefølgje etter EBird/Clements Checklist v2016 med norske namn etter Norske navn på verdens fugler:
Hindutempel
Dei fleste hindutempel følgjer eit visst mønster når det gjeld kva rom og strukturar det skal ha, utforminga av desse, og korleis dei blir plasserte i høve til kvarandre og omverda. Dekorasjonane er derimot friare, sjølv om også desse vanlegvis har ein viss symbolikk. Ein finn derfor ei rekke ulike måleri, utskjeringar og skulpturar i hindutempel.
Utforming
Kjernen i eit tempel er gudsrommet, ofte eit lite rom, som blir kalla garbhagrha, ‘livmor-rom’. Dette er det aller heilagaste i tempelet, og inneheld anten eit gudebilete (murti) eller eit anna symbol på guddommen. Rommet er det sentrale punktet i tempelet, plassert tilnærma midt i tempelkomplekset, med eit iaugefallande tak over, og gjerne ein veg som leier direkte mot det. Under golvet ligg grunnsteinen til tempelet. Rommet har ei dør som kan lukkast; denne blir ofte stengd midt på dagen og om natta. Dørkarmen er tydeleg og gjerne dekorert.
Framføre det aller heilagaste er ein open plass eller eit rom der folk kan vera (mandapam). Plassen kan ha tak og gjerne også veggar, men kan også vera heilt utomhus. Større rom har dekorerte søyler og dekorerte innsider. Det kan også vera nisjar i veggane for mindre guddommar, eller eigne små gudshus i hjørna av rommet eller den opne plassen. Viss det er snakk om eit rom, vil også dette ha ein tydeleg dørkarm. Vidare kan det vera ei rekke mindre rom eller gangar framføre tempelrommet.
Ein har plass til å gå rundt det aller heilagaste; anten i form av ein gang inni gudshuset eller ved at det er mogleg å gå rundt huset til guddommen. Utsida av gudshuset er også religiøst dekorert. Like utføre gudshuset står gjerne ei flaggstong eller eit tempeltårn. Ein kan også finna særskilde symbol for guddommen her.
Tempelområdet ellers kan ha mindre gudshus spreidde rundtforbi. I nokre gamle tempel kan ein òg finna eit basseng. Området kan vera avgrensa av eit gjerde og vil ofte ha ein port ved inngangen. Ofte må ein gå opp trapper for å koma til eit tempel, til tider svært mange trappetrinn. Tempel er ofte bygd oppå fjell eller åsar, ved vatn, eller langs ein veg.
Maxwell
Maxwell er ei måleining for magnetisk fluks nytta i CGS-systemet. Eininga har symbolet Mx.
Hindutempel
Bruk
Vanlege hinduar kan vitja tempel dagleg, til og med meir enn ein gong til dagen, eller berre ved særskilde høve, som ei høgtid eller at dei treng ei signing. Før dei dreg til tempelet bør dei vaska seg og skifta klede. Nokre stader treng ein særskilde tradisjonelle klede, men som regel held det å vera tekkeleg kledd. I nokre tempel dekker kvinner hovudet med eit stykke tøy (til dømes enden av sarien) og i andre tempel har menn berr overkropp. Utanfor tempelet blir skorne tekne av, slik at ein går berrbeint på det symbolsk reine tempelområdet.
Maxwell
1 Mx er det same som 10-8. Han er kalla opp etter James Clerk Maxwell.
Hindutempel
Bruk
I mange tempel kan berre prestane gå inn i det aller heilagaste. Vitjande kan i staden samla seg i rommet framføre guddommen, eller i travle tempel stå i lange køar for å få sjå han. På plassen utanfor gudsrommet kan ein knela, be, meditera, synga lovsongar (bhadjan), høyra på religiøse historier (som Ramayana) eller førelesingar, eller berre slappa av.
Studio Foglio
Studio Foglio er eit amerikansk teikneserie-studio, stifta og drive av Phil og Kaja Foglio.
I 1990-åra møtte og gifta Phil Foglio og Kaja Murphy seg. Seinare grunnla dei Studio Foglio, der dei skapte og gav ut Girl Genius. Grunna ein trong økonomisk situasjon, vart Girl Genius i April 2005 lagt ut som eit gratis tilgjengeleg produkt på nettet, for å kunne verke som eigenreklame for papirutgåva. I November 2005 fortalte Phil Foglio i eit intervju at dei hadde "firedobla talet på lesarar og tredobla salet" av tradisjonelle teikneseriar og liknande produkt.
Hindutempel
Bruk
Det blir gjerne halde tilbedingsseremoniar (arti) morgon og kveld eller oftare i tempelet. Andre seremoniar kan vera symbolsk vekking, påkleding, mating og legging av guddommane. I samband med høgtider kan ein også laga prosesjonar med gudebilete og tempelvogner. Ein hindu kan tinga ein eigen signingssremoni (podja) utført i tempelet. Ein kan utføra overgangsriter som bryllaup og namngjevingsseremoniar i tempelet, men desse kan ein også like godt gjera heime.
Studio Foglio
Studioet har vunne prisar to WCCA-prisar for Girl Genius: «Outstanding Story Concept 2006» og «Outstanding Science Fiction Comic 2007»
Hindutempel
Bruk
Nokre stader har ein stengd ute lågkastefolk. Etter ein del politisk uro rundt dette på 1900-talet, er alle tempel no i teorien opne for alle som kallar seg hindu. Særskilde tempel kan vera forbodne for grupper som fruktbare kvinner av religiøse grunnar (sjå til dømes Ajappan). I nokre tempel er ikkje-hinduar utestengde frå delar av eller heile tempelområdet, men dei fleste er i dag opne for alle.
Studio Foglio
Studio Foglio har no gratis tilgjengeleg og jamlege oppdateringar på nett for Girl Genius, Buck Godot og What's New?
Legg ein saman dei ulike dagane desse tre seriane vert oppdatert, er det ei teikneserieside som vert lagt ut kvar dag. Dette set Studio Foglio i ei særstilling.
Hindutempel
Bruk
Ein eller fleire prestar har ansvar for vedlikehald og bruk av eit tempel, men større tempel blir gjerne administrert av eit styre. Ein kan vera prest på fulltid og til og med bu i tempelkomplekset, eller ta vare på eit mindre tempel ved å utføra enkle daglege seremoniar der. Andre folk tilknytte tempelet kan vera musikarar, dansarar (devadasi), kjøpmenn, barberar og tiggarar (sadhuar eller fattige).
Nøttveitlia
Nøttveitlia er ein blindveg nær Nøttveit og Smørås i Fana i Bergen kommune. Han går sørvestover frå Smøråsvegen. Vegen er 200 meter lang.
Hindutempel
Arkitektur
Hindutempel blir helst bygde i stein, og dei er dermed svært varige bygningar.
Nøttveitlia
Vegen heitte tidlegare Nøttveitåsen, men fekk det noverande namnet i 1985.
Hindutempel
Stilar
Dei viktigaste tempelstilane i dag er nagara-stilen, som blir brukt i nordindisk tradisjon, og dravida-stilen, som blir brukt i sørindisk. Den viktigaste skilnaden mellom desse er utforminga av taka, som er høge, avrunda og lite dekorerte i nagara-stilen, og forma meir som pyramidar med avsatsar, i tillegg til å vera overlessa med skulpturar, i dravida-stilen, og portane, som er store, ofte høgare og gjerne i same stil som tempeltaket i sørindisk stil, medan dei er små i nordindisk stil.
Andre tempeltypar er vesara eller blandingsstilen mellom nordleg og sørleg stil i Karnataka, som ein til dømes kan sjå i tempelruinane i Halebid og Belur, og utformingar i utkantstrok som Kerala, Bengal og Himalaya.
Ulike tempeldelar
Rom er gjerne firkanta, men kan også ha andre former. Det aller heilagaste er ofte kvadratisk, men i sørindisk tradisjon kan det vera rektangulært i Visjnu-tempel, og elles også rundt eller åttekanta.
Taket over det aller heilagaste står for eit fjell, og det er difor ofte høgt og smalnande som ein fjelltopp. Nordindiske tempeltak er gjerne enkle og einsfarga, men det høgaste taket i tempelkomplekset. Mange er tynnvorne og kan ha ei flaggstong på toppen; dei kan minna litt om ein buddhistisk stupa. Sørindiske tak er store pyramideaktige strukturar inndelte i trinn, overfylde med figurar. Ein finn også tilsvarande tak over tempelporten og eventuelle inngangsrom i sørindiske tempel. Innsida av taket er også dekorert med målte mønster eller utskjeringar.
Fargar på tempel kan variera frå duse til grelle. Mange hindutempel er måla i skarpe fargar, til dømes raud- og kvitstripa, eller rosa. Andre kan ha naturfarge etter steinen dei er laga av. Nordindiske tempeltak kan vera raudlege eller kvite, medan sørindiske tempel særmerker seg ved fargerike figurar på taka og gjerne også elles.
Flaggstonga på taket eller like ved tempelbygget har ei viktig symbolsk tyding – ho står for verdsaksen og er eit motsvar til søyla laga av gudebiletet. Nordindiske tempel har nesten alltid tempelflagg på flaggstonga, medan ho ofte står utan i Sør-India.
Symbol utanfor tempelet kan vera treforken for Ganesja, Morgudinna, eller Sjiva, spyd for Murugan, eller ein statue av oksen Nandi for Sjiva.
Klepp ungdomsskule
Klepp ungdomsskule er ein ungdomsskule i Kleppe i Klepp kommune i Rogaland. Den noverande skulen vart opna i 2005. Skulen har 392 elevar, og rektoren heiter Sigurd Ravndal.
Visterflo
Visterflo er eit vatn som ligg i kommunane Sarpsborg og Fredrikstad i Viken fylke. Saman med Ågårdselva og Mingevannet utgjer Visterflo eit sideløp til Glomma, og er ein del av Glommavassdraget.
Hindutempel
Symbolikk
I følgje vedisk tenking er tempelet eit mikrokosmos, eit bilde på universet i liten målestokk (sjå bandhu). Vastusjastra-tekstane seier at tempelplanen skal vera ein mandala, bygd opp av eit nettverk av kvadrat og likesida trekantar, der kvadratet i midten står for tempelguddommen og kvadrata vidare utover for gudar av stadig lågare rang.
Når ein går inn i eit tempel går ein frå den opne tempelplassen inn mot stadig meir lukka rom, til ein til slutt når det aller heilagaste, rommet der gudebiletet står, som skal minna om ei grotte. Elles i hinduismen blir naturlege grotter ofte rekna som heilage. Gudebiletet står for verdas navle og ein del av den den kosmiske søyla. Bygget det står i skal minna om fjellet som i følgje hinduisk tenking står ved verdas navle, og mange tempel er bygd nettopp slik at dei minner om fjell. ,
Hindutempel i verda
Det finst hindutempel overalt der det bur eller har budd hinduar, både i Sør-Asia, tilstøytande område og den indiske diasporaen. Flest tempel er det utan tvil i India, der det finst minst eitt i kvar landsby, i tillegg til tempelbyar som Varanasi og Kanchipuram der det finst hundretals ulike gudshus. I tillegg til resten av Sør-Asia finst det òg gamle hindutempel i delar av Asia som har vore hinduiske, til dømes i Indonesia og Kambodsja. I nyare tid har utvandrarar og nyhinduiske rørsler, som harekrisjnarørsla, sytt for at det har vakse fram tempel over heile verda.
Europa
I Noreg var det i 2007 fire hindutempel: Sanatan Mandir Sabha på Slemmestad, Sivasubramanayar Alayam (Norges Hindu Kultursenter) på Ammerud i Oslo, Bergen Hindu Sabha i Bergen og Sri Tiller Ganesha Tempel i Trondheim. Desse ligg i bygg som tidlegare har vore brukt til noko anna, og følgjer ikkje dei hinduiske byggereglane.
Discoverer 1
Discoverer 1 var ein amerikansk satellitt. Han vart skoten opp 28. februar 1959 frå Vandenberg Air Force Base i USA. Satellitten var meint å gå inn i polbane, og ville vorte den fyrste satellitten til å gå inn i ein slik bane. Han var ein del av det løynlege Corona-programmet.
Indira Gandhi
Indira Gandhi var ein indisk politikar, statsminister i landet i periodene 1966-1977 og 1980-1984. Ho var den første kvinnelege statsministeren i India.
Ho var statsminister då ho blei drepen av sikh-livvaktene sine etter å ha sendt militæret i Det gylne tempelet i Amritsar mot sikhistiske nasjonalistar.
Bakgrunn
Indira Gandhi var fødd som Indira Priyadarshini Nehru i Allahabad den 19. november 1917. Familien hennar var kashmiri-panditar. Far hennar, Jawaharlal Nehru, var ein leiande person i den indiske frigjeringsrørsla frå det britiske kolonistyret. Ved delinga av Britisk India blei han den første statsministeren i unionen og seinare republikken India. Ho voks opp som einebarn - ho hadde ein yngre bror, men han døydde som liten. Indira voks opp med mora, Kamala Nehru, ved Anand Bhavan, eit stort slektegods i Allahabad. Ho hadde ein einsam og trist barndom. Faren var ofte vekke, anten for å utføra politisk arbeid eller sett i fengsel av kolonistyresmaktene, medan mora ofte var sjuk og sengeliggjande. Ho døydde ung av tuberkulose. Indira hadde lite kontakt med faren i barndommen, det meste var gjennom brevveksling.
Indira Gandhi fekk mykje opplæring heime privatlærarar, men gjekk no og då på skule og fullførte skulegangen i 1934. Ho var elev ved Modern School i Delhi, St Cecilia's og St Mary's Christian klosterskular i Allahabad, International School of Geneva, Ecole Nouvelle i Bex og Pupils' Own School i Poona og Bombay, som er tillknytt University of Mumbai.
Mora drog til Europa for helsa si, og Indira flytta etter for å passa på henne. Etter at mora døydde gjekk Indira ei kort tid på Badminton School før ho blei elev ved Somerville College ved Universitetet i Oxford. Her byrja ho å studera historie i 1937. Ho gjorde det godt i historie, statsvitskap og økonomi, men ikkje så godt i det obligatoriske faget latin. I studietida var ho aktiv i studentlivet, mellom anna Oxford Majlis Asian Society.
Skjæltorsdag
Skjæltorsdag er eit dialektord for skjærtorsdag i Slemmestad-området. Folk samlar seg då på strendene kor dei haustar og kokar blåskjel.
Fuat Usta
Fuat Usta er ein tidlegare tyrkisk fotballspelar.
Han spela for klubben Omiya Ardija.
Lars Jacobsen
Lars Christian Jacobsen er ein dansk fotballspelar, som i 2010/11-sesongen spelar for West Ham United i engelsk Premier League, og for det danske landslaget.
1026 Ingrid
1026 Ingrid er ein hovudbelteasteroide og går i bane innanfor asteroidefamilien Flora. Han blei oppdaga den 13. august 1923 av Karl Wilhelm Reinmuth ifrå Landessternwarte Heidelberg-Königstuhl i Heidelberg.
Kakchikel
Kakchikel (kaqchikel ch'ab'äl, òg skrive kaqchiquel, cakchiquel eller caqchiquiel) er eit mayaspråk som talast av rundt 500 000 medlemmar av kakchikelfolket i det sentrale Guatemala.
Hovgården
Hovgården er ein arkeologisk lokalitet (arkeologisk funnstad) på Adelsö i Mälaren. Saman med restane etter vikingtidas handelsstad Birka på granneøya Björkö er Hovgården innskriven i 1993 på UNESCO-lista over verdsarv.
På Hovgården låg det i vikingtida ein kongsgard som styrte over Birka, men ikkje noko er att av han. Her finst gravfelt med store gravhaugar der ein reknar med at sveakongar (Birkakongar) ligg gravlagt, bygdeborgar (fornborgar), ein runestein kalla Håkansteinen, og ein tingplass som truleg var i bruk på 800-talet under kong Björn, konge i Uppland tidleg på 800-talet. Kong Björn, som truleg hadde tilhald på kongsgården på Adelsö, er kjent som den kongen som tok godt imot dei kristne misjonærane som ifylgje skildringa i boka om livet til Heilage Ansgar, Vita Anskarii, av erkebiskop Rimbert av Bremen-Hamburg, kom til Birka om lag år 830.
På Hovgården ligg dessutan ei steinkyrkje, Adelsö kyrka, bygd på 1100-talet, seinare ombygd og framleis i bruk. Kyrkja vart truleg bygd for å nyttast av både kongen som budde på kongsgarden attmed kyrkja, og som kyrkje for den ålmene kyrkjelyden. Det har kan hende vore ei trekyrkje her før steinkyrkja vart reist, og denne kyrkja vil då ha vore blant dei fyrste kyrkjene i Sverige. Men spor etter ei slik trekyrkje har ein ikkje funne.
På Hovgården ligg òg ruinane etter palasset Alsnöhus. Palasset høyrde til Magnus Ladulås, som eigenleg heitte Magnus Birgersson, fødd om lag 1240, død 18. desember 1290, og fyrst vart hertug, deretter konge av Sverige frå 1275 til 1290. Alsnöhus var staden for eit viktig møte i 1279 eller 1280 som gav grunnlag for å fastsetje rettane for adelen ved ei forordning.
Stikkemygg
Stikkemyggar er ei gruppe myggar som omfattar rundt 2 700 artar i 35 slekter. I Europa førekjem 106, 38 av desse er påvist i Noreg.
Namnet sitt har dei fått fordi hoene av mange artar stikk pattedyr og/eller fugl og syg blod frå dei. Somme artar, til dømes malariamyggane (Anopheles), er spreiarar av fleire former for smitte og utgjer store medisinske problem. Andre artar er heilt ufarlege. Dei mest plagsame artane for menneske i Noreg høyrer til slekta Aedes.
Levesett
Stikkemyggar har, som andre tovenger, fullstendig forvandling; ein livssyklus med egg, larve, puppe og vakse insekt eller imago. Detaljane i denne varierer frå slekt til slekt, men dei har det alle felles at larvane er reint vasslevande og pustar i luft gjennom spesielt utvikla pusterøyr på bakkroppen.
Dei ulike artane er ofte knytt strengt til ulike habitat. I Noreg finn ein til dømes larvar av Anopheles vexans og A. sticticus berre i elvedelta som fløymer over under snøsmeltinga, medan A. dorsalis og A. detritus er knytt til brakkvassdammar på strandenger.
Andreas Hofgaard Winsnes
Andreas Hofgaard Winsnes (A. H. Winsnes) var ein norsk litteratur- og idéhistorikar. Han vart fødd i Nord-Odal kommune, men voks opp på Toten og i Sør-Fron kommune. Han tok doktorgraden i 1920 med ein avhandling om Johan Nordahl Brun, vart professor i europeisk litteratur ved Det Kongelige Frederiks Universitet frå 1938 og professor i idéhistorie 1946–1959.
1940–42 og 1945–46 var han redaktør for Samtiden. Som forfattar er han særleg huska for biografien om vennen Sigrid Undset, og for sitt bidrag til Norges litteraturhistorie, kjend som Bull-Paasche-Winsnes-Houm. Winsnes var ein aktiv riksmålsmann, og var blant skiparane av Det Norske Akademi i 1953. I Mykle-saka vitna han for påtalemyndigheten mot forfattaren Agnar Mykle og Sangen om den røde rubin.
Satoshi Kimura
Satoshi Kimura er ein tidlegare japansk fotballspelar.
Han spela for klubben Omiya Ardija.
Doggpunkt
Lufta kan innehalde meir vassdamp når temperaturen aukar. Vassdampen sitt likevektspartialtrykk aukar med aukande temperatur og dermed kan meir vatn fordampe. Lufta har ingenting å seie for fordampingsprosessen, og sjølv om vassdampen var den einaste gassen til stades ville han ha kondensert.
Doggpunktet er knytt til relativ fukt. Høg relativ fukt indikerer at doggpunktet er nærare lufttemperaturen. Viss den relative fukta er 100 %, vil doggpunkttemperaturen og lufttemperaturen vere like. Viss ein har eit konstant doggpunkt vil den relative fukta minke når lufttemperaturen aukar. Dette er årsaka til at tropisk klima kan ha låg relativ fukt og likevel kjennast ubehageleg.
Ein plar å kjenne uvelvære ved høge doggpunkt. Dei som er vand med kontinentalklima startar å kjenne seg ubehageleg når doggpunktet kjem opp i mellom 15 og 20 °C.
Formel
Her er ein formel til å rekne ut doggpunktet innanfor ±0,4 °C. Han gjeld for der
Formelen er:
der og
For utleiing av formelen og feilestimat sjå Utrekning av doggpunktformel.
Bakgrunnsstoff
Luftfuktighet
Vestvannet
Vestvannet er ein innsjø som ligg i Sarpsborg kommune i Viken. Innsjøen er ein del av Glomvassdraget. Fredrikstad kommune hentar drikkevatnet sitt frå innsjøen.
Øyeren
Øyeren er ein innsjø i Glomma-vassdraget. Han ligg i kommunane Enebakk, Lillestrøm, Rælingen og Indre Østfold i Viken fylke. Den nordlegaste, åtskilte delen av innsjøen vest for tettstaden Fetsund og Glomma sitt utløp, utgjer ein 7 km² stor del på av Øyeren og blir til tider rekna som ein eigen innsjø, kalla Svellet.
Øyeren er den niande største innsjøen i Noreg med eit areal på omlag 85 kvadratkilometer. Utan Svellet er, Øyerens areal 77 km². Han ligg 101 meter over havet og er 75,5 meter djup. Saman med elvane Leira og Nitelva dannar Glomma det største innlandsdeltaet i Norden i den nordlege enden av innsjøen. Delar av dette våtmarksområdet vart erklært naturreservat i høvesvis 1975 (Nordre Øyeren inklusive Svellet og elvedeltaene)) og 1992 (Sørumsneset). Innsjøen ligg nedstrøms for store vassdrag, og har dermed Noregs største nedslagsfelt.
Fiskeartar i Øyeren
Det finst truleg 25 fiskeartar i Øyeren, som dermed vert rekna som den innsjøen i Noreg med flest fiskeartar. Før oppdemminga av Glommavassdraget vart det òg laks der.
Av desse er førekomsten av ål og lagesild omtalt som tvilsam. Dei to stingsildartane er oppførte som konkurransesvake.
Merk at ørekyt står oppført på norsk svarteliste som ein uønskt art i dei vassdraga der han ikkje naturleg høyrer heime, men i Øyeren opptrer han naturleg.
Merk òg at asp er i 2006 oppført som sårbar på Bernkonvensjonens (1982) liste III.
Regulering
Mørkfoss Dam vart bygd i 1862. Vasstanden i magasinet vart då lagt 1 meter høgare enn det som tidlegare hadde vore naturleg. Differansen mellom høgste og lågaste vasstand vart òg monaleg redusert.
Den noverande reguleringskonsesjonen vart gitt i 1934. Lågaste tappegrense (LRV) er fastsett til kotehøgd 98,94 moh. Høgste oppdemmingshøgd (HRV) er fastsett til 101,34 m.
Vasstandsmålingsr blir jamleg publisert av Glommens og Laagens Brukseierforening (GLB).
Ferdsle
Då det var tømmerfløyting i vassdraget måtte tømmeret anten takast inn ved Fetsund eller fraktast til sørenden for å sleppast vidare. Fraktinga blei avslutta i 1985.
Dampbåten «Strømmen» vart sett i rutetrafikk i 1885 mellom Lillestrøm, Årnestangen, Flateby og Sandstangen. Trafikken vart innstilt i1927.